Michal Hreus

Michal HreusPodľa vyjadrenia samotného hráča je správna slovenská výslovnosť [hreus].  (* 9. marec 1973, Žilina) je slovenský hokejový útočník, hrajúci na pozícii centra.

 Klubový hokej 
S hokejom začínal v rodnom meste v klube MsHK Žilina. Ako pätnásťročný odišiel do Prahy, kde žil jeho brat a začal uvažovať, že by mohol byť profesionálnym hráčom, do prvého mužstva Sparty Praha si ho vybral tréner Tomáš Netík. Následne pôsobil v nemeckej najvyššej súťaži DEL. S mužstvom Mad Dogs München získal v sezóne 1993/94 titul, v decembri 1994 však klub pre finančné problémy skrachoval a odstúpil zo súťaže, Hreus prestúpil do klubu Adler Mannheim, čo s odstupom čase považuje za správnu voľbu, na rozdiel od ďalšieho prestupu do Krefeld Pinguine, kde podľa jeho slov nemali hráči dobré vzťahy, čo malo negatívny vplyv na ich výkony.
V mužstve bol jeho spoluhráčom ďalší slovenský hokejista Peter Ihnačák.

Hreus sa pred ročníkom 1998/99  vrátil na Slovensko. Prvý rok v extralige odohral v Skalici, klub vybojoval tretie miesto, čo bol historický úspech. V lete s snažil o prestup do Slovana Bratislava, vedenie Skalice však nesúhlasilo, k prestupu došlo až v decembri 1999.

Mužstvu pomohol získať extraligový titul. Hráčom tohto klubu bol až do sezóny 2001/02, v priebehu ktorej prestúpil do Lukko Rauma vo fínskej najvyššej súťaži SM-liiga. Nasledujúci ročník začal v MsHK Žilina, ukončil v českom Litvínove.

V priebehu sezóny 2004/05 sa vrátil zasa do Žiliny, o ďalší rok bol jedným z jej najdôležitejších hráčov pri zisku prekvapivého majstrovského titulu.

12. januára 2007 Žilina porazila favorizovanú Spartu Praha 4:2 na Európskom pohári majstrov v Petrohrade.

O niekoľko dní o neho prejavil záujem jeho bývalý klub Slovan Bratislava a čerstvo vymenované žilinské vedenie ho uvoľnilo na hosťovanie do 30. apríla (spolu s obrancom Daliborom Kusovským). 

Po úspechu v podobe majstrovského titulu s ním vedenie podpísalo jednoročný kontrakt.

V ďalšej sezóne Slovan získal opäť titul po dramatickej sérii 7 zápasov vo finále play-off proti HC Košice. Od sezóny 2009/10  hral opäť v Žiline, mužstvo dvakrát uspelo v baráži o záchranu v extralige. V priebehu ročníka 2011/12 prestúpil do prvoligového mužstva HC Dukla Senica. V ďalšom roku klub vyhral základnú časť súťaže, v play-off však prekvapujúco vypadol s ôsmym klubom tabuľky HC 07 Detva. Hreus následne znovu prestúpil do Žiliny, kde v závere súťaže odohral jeden zápas.

 Majstrovské tituly 
 1993/94 – Mad Dogs München
 1999/00 – HC Slovan Bratislava
 2005/06 – MsHK Žilina
 2006/07 – HC Slovan Bratislava
 2007/08 – HC Slovan Bratislava

 Klubová štatistika  
 Sezóna Klub Liga Základná časť Play-off Z  G  A  B TM+/− Z  G  A  B  TM +/−1990/91 HC Sparta Praha ČSHL 1110141993/94 Mad Dogs München  DEL1994/95 Mad Dogs München   DEL277512Adler Mannheim  DEL147714010156121995/96 Adler Mannheim  DEL5017133040300041996/97 Krefeld Pinguine  DEL4814112524301101997/98 Krefeld Pinguine  DEL40551024 1998/99  HK 36 Skalica SE4213162958+7614500 1999/00  HC Slovan Bratislava  SE9404922+3185160+8 2000/01  HC Slovan Bratislava  SE4010182858+7888162+62001/02 HC Slovan Bratislava  SE2788168+6Lukko Rauma  SM-liiga2325722-6 2002/03  MsHK Žilina  SE39620265341342 2003/04  MsHK Žilina  SE268122014+11HC Litvínov  ČE2347116-12004/05 HC Litvínov  ČE171126-1MsHK Žilina  ČE329122150+9521380 2005/06  MsHK Žilina  SE5310162638+1317781510+11 2006/07  MsHK Žilina  SE408152358-6HC Slovan Bratislava  SE13381116+61435814+8 2007/08  HC Slovan Bratislava  SE5311324332+4018661230+9 2008/09  HC Slovan Bratislava  SE49381124+281124+3HK Ružinov 99  SE10220+2210100 2009/10  MsHK Žilina  SE457142134051340+4Klub hral o záchranu 2010/11  MsHK Žilina  SE5210243461-242350+52011/12 MsHK Žilina  SE1642610-5HC Dukla Senica  1. SHL2361723202012/13 HC Dukla Senica  1. SHL4419375628+36MsHK Žilina  SE100000

 Reprezentácia 
Počas pôsobenia v DEL získal nemecké občianstvo, slovenské si však ponechal, no na Slovensku bol pomerne neznámy. V novembri 1996 ho reprezentačný tréner Jozef Golonka nominoval na Nemecký pohár, čo sa stretlo so všeobecným prekvapením. Športoví novinári si telefonicky overovali jeho štátnu príslušnosť v mužstve Krefeldu. Hral v útoku s Vlastimilom Plavuchom a Slavomírom Ilavským.

Tréner Ján Filc ho nominoval na MS 2000, kde Slovensko získalo striebornú medailu, Hreus zaznamenal víťazný gól vo štvrťfinále proti USA, ktoré Slovensko napokon vyhralo 4:1. Spolu v slovenskej reprezentácii odohral 43 zápasov, strelil 9 gólov.

 Štatistika na MS 
 Rok  Z  G  A  B TM+/−Miesto200072132+22.

 Referencie 

 Externé odkazy 


Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Sparta Praha
Kategória:Hráči Adler Mannheim
Kategória:Hráči Krefeld Pinguine
Kategória:Hráči HK Skalica
Kategória:Hráči HC Slovan Bratislava
Kategória:Hráči MsHK Žilina
Kategória:Hráči Lukko Rauma
Kategória:Účastníci MS v hokeji 2000
Kategória:Osobnosti zo Žiliny